

 **Πάτρα 09/05/2024**

**ΔΗΜΟΣ ΠΑΤΡΕΩΝ**

**ΓΡΑΦΕΙΟ ΤΥΠΟΥ**

**E-mail:** **dimospatras@gmail.com**

**ΔΕΛΤΙΟ ΤΥΠΟΥ**

 Από την Αντιδημαρχία Διοίκησης και Οικονομικών ανακοινώνεται ότι **παρατείνεται μέχρι τις 10/06/2024 (έληγε στις 10/05/2024) η προθεσμία υποβολής αιτήσεων για απαλλαγές στα δημοτικά τέλη 2024.**

Ο Δήμος με γνώμονα τις ανάγκες του Πατραϊκού λαού απέναντι στις εφαρμοζόμενες αντιλαϊκές πολιτικές, παρά το ασφυκτικό νομοθετικό πλαίσιο και την αυξανόμενη μείωση της κρατικής χρηματοδότησης, συνεχίζει τις απαλλαγές από δημοτικά τέλη, εξαντλώντας κάθε περιθώριο, υλοποιώντας μέτρα ανακούφισης των λαϊκών οικογενειών.

**Οι αιτήσεις και τα σχετικά δικαιολογητικά πρέπει να υποβληθούν ηλεκτρονικά στην ιστοσελίδα του Δήμου Πατρέων:** [**www.e-patras.gr**](http://www.e-patras.gr) **, Αιτήματα (είσοδος με τους προσωπικούς κωδικούς τους TAXISNET).**

Στην περίπτωση που δεν είναι εφικτή η ηλεκτρονική υποβολή, οι ενδιαφερόμενοι μπορούν να υποβάλλουν την αίτηση συνοδευόμενη από τα δικαιολογητικά τους σε έντυπη μορφή, στο πρωτόκολλο του Δήμου Πατρέων, Μαιζώνος 19-Αρσάκειο στο ισόγειο του κτηρίου Α. Σε αυτήν την περίπτωση έντυπο αίτησης θα παίρνουν από το Πρωτόκολλο.

**Για λόγους αποφυγής συνωστισμού και καθυστερήσεων, παρακαλούμε οι αιτήσεις να υποβάλλονται ηλεκτρονικά**

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΟΛΕΣ ΤΙΣ ΚΑΤΗΓΟΡΙΕΣ:**

* Αίτηση – Υπεύθυνη ∆ήλωση.
* Πρόσφατο αντίγραφο λογαριασμού ρεύματος στο όνομά του–της αιτούντος.
* Φορολογική δήλωση (Ε1) προηγούμενου έτους.
* Εκκαθαριστικό σημείωμα προηγούμενου έτους.
* Ηλεκτρονικό συμφωνητικό μίσθωσης σε περίπτωση που ενοικιάζει το ακίνητο.

|  |  |
| --- | --- |
| ***Δικαιούχοι*** | ***Επιπλέον δικαιολογητικά*** |
| ***Άποροι******Πλήρης απαλλαγή.*** | Απόφαση του τμήματος πρόνοιας για αναγνώριση δικαιώματος παροχής δωρεάν φαρμακευτικής περίθαλψης ανασφαλίστου. |
| ***Πολύτεκνοι με τέσσερα προστατευόμενα τέκνα και άνω, με ετήσιο οικογενειακό εισόδημα έως 30.000 €****.****Πλήρης απαλλαγή.******Πολύτεκνοι με τέσσερα προστατευόμενα τέκνα και άνω, με ετήσιο οικογενειακό εισόδημα από 30.001 έως 40.000******€.******Απαλλαγή κατά το 50%.*** | .Πιστοποιητικό οικογενειακής κατάστασης.Βεβαιώσεις σπουδών ή στρατού για τα ενήλικα προστατευόμενα τέκνα (προστατευόμενα είναι τα τέκνα που σπουδάζουν ή εκτίουν την στρατιωτική τους θητεία και μέχρι την συμπλήρωση του 26ου έτους της ηλικίας τους). |
| ***Τρίτεκνοι με τρία προστατευόμενα τέκνα με ετήσιο οικογενειακό εισόδημα έως 25.000 €*** *.****Πλήρης απαλλαγή.******Τρίτεκνοι με τρία προστατευόμενα τέκνα με ετήσιο οικογενειακό εισόδημα από 25.001 έως 30.000 €*** *.****Απαλλαγή κατά το 50%.*** | Πιστοποιητικό οικογενειακής κατάστασης.Βεβαιώσεις σπουδών ή στρατού για τα ενήλικα προστατευόμενα τέκνα (προστατευόμενα είναι τα τέκνα που σπουδάζουν ή εκτίουν την στρατιωτική τους θητεία και μέχρι την συμπλήρωση του 26ου έτους της ηλικίας τους). |
| ***Χήρος-Χήρα που δεν έχει τελέσει άλλο γάμο, με 1 ή 2 προστατευόμενα τέκνα και ετήσιο οικογενειακό εισόδημα έως 20.000€.******Πλήρης απαλλαγή*** | Εκκαθαριστικό σημείωμα του ή των τέκνων.Πιστοποιητικό Οικογενειακής Κατάστασης.Υπεύθυνη Δήλωση ότι δεν έχει τελέσει άλλο γάμο και δεν έχει συνάψει σύμφωνο συμβίωσης**.**Βεβαιώσεις σπουδών ή στρατού για τα ενήλικα προστατευόμενα τέκνα (προστατευόμενα είναι τα τέκνα που σπουδάζουν ή εκτίουν την στρατιωτική τους θητεία και μέχρι την συμπλήρωση του 26ου έτους της ηλικίας τους). |
| ***Μονογονεϊκές οικογένειες των περιπτώσεων απόκτησης τέκνου –ων χωρίς γάμο ή χωρίς σύμφωνο συμβίωσης των γονέων, με προστατευόμενα τέκνα και ετήσιο οικογενειακό εισόδημα έως 20.000€.******Πλήρης απαλλαγή*** | Πιστοποιητικό Οικογενειακής Κατάστασης από το οποίο θα προκύπτει ότι είναι άγαμη –ος.Πιστοποιητικό Οικογενειακής κατάστασης από την πατρική μερίδα.Υπεύθυνη Δήλωση ότι δεν έχει τελέσει γάμο και δεν έχει συνάψει σύμφωνο συμβίωσης.Βεβαιώσεις σπουδών ή στρατού για τα ενήλικα προστατευόμενα τέκνα (προστατευόμενα είναι τα τέκνα που σπουδάζουν ή εκτίουν την στρατιωτική τους θητεία και μέχρι την συμπλήρωση του 26ου έτους της ηλικίας τους). |
| ***Μακροχρόνια Άνεργοι( πάνω από 1 έτος) οι οποίοι θα είναι εγγεγραμμένοι στα μητρώα του ΟΑΕΔ, δηλώνουν στην φορολογική δήλωση μόνο μία κατοικία έως 120 τ.μ για τον χώρο κύριας χρήσης και έχουν ετήσιο οικογενειακό εισόδημα έως 7.000€.******Απαλλαγή κατά το 50%.******Σημείωση: Η απαλλαγή αφορά μόνο την περίπτωση ανεργίας του πρώτου ή της δεύτερης υποχρέου στην φορολογική δήλωση και όχι στα φιλοξενούμενα τέκνα.*** | Σε περίπτωση που δεν υποβάλλει-ουν φορ. δήλωση, να υποβληθεί βεβαίωση θεωρημένη περί μη υποβολής από την ∆.Ο.Υ.Βεβαίωση ΟΑΕΔ για τον χρόνο ανεργίας έως και την ημερομηνία της αίτησης απαλλαγής στο Δήμο Πατρέων. |
| ***Μακροχρόνια Άνεργα Ζευγάρια (πάνω από 1 έτος ) οι οποίοι είναι εγγεγραμμένοι στα μητρώα του ΟΑΕΔ, δηλώνουν στην φορολογική δήλωση μόνο μία κατοικία έως 120 τ.μ για τον χώρο κύριας χρήσης και έχουν ετήσιο οικογενειακό εισόδημα έως 10.000€.******Πλήρης απαλλαγή******Σημείωση: Η απαλλαγή αφορά μόνο την περίπτωση ανεργίας του πρώτου και της δεύτερης υποχρέου στην φορολογική δήλωση και όχι στα φιλοξενούμενα τέκνα.*** | Σε περίπτωση που δεν υποβάλλει-ουν φορ. δήλωση, β να υποβληθεί βεβαίωση θεωρημένη περί μη υποβολής από την ∆.Ο.Υ.Βεβαιώσεις ΟΑΕΔ για τον χρόνο ανεργίας έως και την ημερομηνία της αίτησης απαλλαγής στο Δήμο Πατρέων. |
| ***Δικαιούχοι ΚΕΑ που δηλώνουν στην φορολογική δήλωση μόνο μία κατοικία έως 120 τ.μ για τον χώρο κύριας χρήσης.******Απαλλαγή κατά το 50%.*** | Εγκεκριμένη αίτηση ΚΕΑ. |
| ***Γονέων με δικαστική απόφαση απόδοσης γονικής μέριμνας, με λογαριασμό ρεύματος στο όνομά τους και με προστατευόμενα τέκνα. Οικογενειακό εισόδημα μικρότερο των 20.000 €.*** ***Πλήρης απαλλαγή*** | Δικαστική απόφαση. |
| ***Άτομα με αναπηρία*** ***με******ποσοστό αναπηρίας μεγαλύτερο ή ίσο του 67%,*** ***Με ετήσιο οικογενειακό εισόδημα:******έως 30.000€*** *.****Πλήρης απαλλαγή.*** ***από 30.001 έως 40.000€.******Απαλλαγή 50%*** | Πιστοποιητικό από το οποίο να προκύπτει ενεργή αναπηρία. Για τα άτομα με αναπηρία που φιλοξενούνται- προστατεύονται, θα προσκομίζεται το ανωτέρω καθώς και τα**: Ε1 και εκκαθαριστικά σημειώματα του προηγούμενου έτους φιλοξενούντος και φιλοξενουμένου.***Σημ: Ο λογαριασμός ρεύματος μπορεί να είναι στο όνομά του ή μέλους της οικογένειας που τον-την φιλοξενεί- προστατεύει.* |